Адным з перспектыўных кірункаў фарміравання медыяпісьменнасці з’яўляюцца інтэрактыўныя вучэбныя курсы, якія прадугледжваюць актыўнае ўзаемадзеянне ўсіх удзельнікаў навучання, наяўнасць зваротнай сувязі паміж настаўнікам і вучнямі з дапамогай электроннай пошты. Дыстанцыйнае навучанне мае вялікія перспектывы, паколькі дазваляе выкарыстоўваць адукацыйныя каштоўнасці, назапашаныя ў інтэрнэце. У нашай установе адукацыі дыстанцыйнае навучанне выкарыстоўваецца ўжо з 2009 года, а з 2012 года транслюецца ў рамках дзейнасці абласнога рэсурснага цэнтра.